CELEX: 62017TN0461
Language: hu
Date: 2017-07-25 00:00:00
Title: T-461/17. sz. ügy: 2017. július 25-én benyújtott kereset – TN kontra ENISA

16.10.2017   
            
            
               HU
            
            
               Az Európai Unió Hivatalos Lapja
            
            
               C 347/31
            
         2017. július 25-én benyújtott kereset – TN kontra ENISA
   (T-461/17. sz. ügy)
   (2017/C 347/40)
   Az eljárás nyelve: angol
   
      Felek
   
   
      Felperes: TN (képviselők: L. Levi és A. Blot ügyvédek)
   
      Alperes: Európai Uniós Hálózat- és Információbiztonsági Ügynökség (ENISA)
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az ENISA 2016. november 25-i azon határozatát, amely visszavonja azt az állásajánlatot, amelynek megfelelően a felperest kell kinevezni a vállalati szolgáltatásokkal és az érdekeltekkel fenntartott kapcsolatokkal foglalkozó egység egységvezetőjének;
            
         
               —
            
            
               semmisítse meg az ENISA 2017. április 20-i, a felperes panaszát elutasító határozatát;
            
         
               —
            
            
               ítéljen meg a felperes számára vagyoni és nem vagyoni kártérítést;
            
         
               —
            
            
               az ENISA-t kötelezze az eljárás költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első, arra alapított jogalap, hogy az alperes megsértette a felperessel szembeni szerződéses kötelezettségeit
               
                           —
                        
                        
                           A felperes állítása szerint az ajánlatot nem lehet visszavonni, mivel már sor került szerződéskötésre, valamint vitatja az alperes ezzel ellentétes érveit.
                        
                     
         
               2.
            
            
               A második, a felperes személyes adatainak nem megfelelő kezelésére, valamint az Európai Unió egyéb alkalmazottaira vonatkozó alkalmazási feltételek 12. cikkének, a gondossági kötelezettségnek és a megfelelő ügyintézéshez való jognak a megsértésére alapított jogalap.
            
         
               3.
            
            
               A harmadik, a meghallgatáshoz való jog megsértésére alapított jogalap
               
                           —
                        
                        
                           A felperest nem hallgatták meg az állásajánlat visszavonásáról szóló vitatott határozat meghozatala előtt.